**NACRT**

Na temelju članka 54. stavka 3. Pravilnika o načinu provođenja imunizacije, seroprofilakse, kemoprofilakse protiv zaraznih bolesti te o osobama koje se moraju podvrgnuti toj obvezi („Narodne novine“, broj 103/13), a sukladno Trogodišnjem programu imunizacije, seroprofilakse i kemoprofilakse za posebne skupine stanovništva i pojedince pod povećanim rizikom od: tuberkuloze, hepatitisa A i B, bjesnoće, žute groznice, kolere, trbušnog tifusa, tetanusa, malarije, streptokokne bolesti, haemophilus influenzae – invazivne bolesti, meningokokne bolesti i HPV infekcije u 2019.-2021. godini (KLASA: 011-02/18-02/43, URBROJ: 534-02-1-1/6-18-14 od 16. srpnja 2018. godine), ministar zdravstva donosi

**IZMJENU PROVEDBENOG PROGRAMA IMUNIZACIJE, SEROPROFILAKSE I KEMOPROFILAKSE ZA POSEBNE SKUPINE STANOVNIŠTVA I POJEDINCE POD POVEĆANIM RIZIKOM OD: TUBERKULOZE, HEPATITISA A I B, BJESNOĆE, ŽUTE GROZNICE, KOLERE, TRBUŠNOG TIFUSA, TETANUSA, MALARIJE, STREPTOKOKNE BOLESTI, HAEMOPHILUS INFLUENZAE – INVAZIVNE BOLESTI, MENINGOKOKNE BOLESTI I HPV INFEKCIJE U 2019. GODINI**

I.

U Provedbenom programu imunizacije, seroprofilakse i kemoprofilakse za posebne skupine stanovništva i pojedince pod povećanim rizikom od: tuberkuloze, hepatitisa A i B, bjesnoće, žute groznice, kolere, trbušnog tifusa, tetanusa, malarije, streptokokne bolesti, haemophilus influenzae – invazivne bolesti, meningokokne bolesti i HPV infekcije u 2019. godini, KLASA: 011-02/18-02/71, URBROJ: 534-02-1-1/6-18-10, od 18. prosinca 2018. godine, točka: „7. Neobavezno preporučljivo cijepljenje“ mijenja se i glasi:

„Cijepljenje protiv HPV infekcije djevojčica i djevojaka, dječaka i mladića preporučljivo je radi smanjenja rizika od HPV infekcije i štetnih posljedica HPV infekcije, prvenstveno određenih karcinoma. Ovisno o raspoloživosti cjepiva, a najdulje do kraja 2019. godine, cijepljenje je besplatno za sve osobe, od osmog razreda osnovne škole do 25. godine starosti.

Cijepljenje ne uklanja rizik, već ga smanjuje, tako da preporuke o preventivnim ginekološkim pregledima jednako vrijede za cijepljene i necijepljene djevojke i žene.

Doktori školske i adolescentne medicine na početku školske godine 2019./2020. održat će edukativni sastanak za roditelje djece osmog razreda osnovne škole i uručit će roditeljima pozive na cijepljenje protiv HPV-a, a roditeljima koji se ne odazovu na sastanak, putem škole/djece uputit će se poziv na cijepljenje djece protiv HPV-a. Učenice i učenici te redovite studentice i studenti mogu se cijepiti kod nadležnog liječnika školske i sveučilišne medicine, a osobe odgovarajuće dobi koje nisu u školskom sustavu mogu se cijepiti u epidemiološkim ambulantama zavoda za javno zdravstvo, gdje se mogu dobiti i sve informacije o dobrovoljnom i besplatnom cijepljenju.

*Ovo cjepivo potrebno je centralno nabaviti na teret Hrvatskog zavoda za zdravstveno osiguranje prema procjeni potrebnih količina te distribuirati zavodima za javno zdravstvo putem centralnog distributera.*“.

KLASA:

URBROJ:

Zagreb,

                                                                                     MINISTAR

                                                                   prof. dr. sc. Milan Kujundžić, dr. med.